
‏ג' ניסן תשע"ז

‏‏30 מרץ 2017
סימוכין: 36311117
לכבוד
פרופ' שטסמן יוחנן

מנהל רפואי

עמל ירושלים

השקמה 3, מעלה אדומים

פרופ' שטסמן  הנכבד,
הנדון : סיכום בקרת פתע לטיפול בסיסי בבית חולים "עמל", מעלה אדומים 

מצ"ב סיכום הבקרה שהתקיימה במוסדכם בתאריך 15.3.17 ע"י אנשי צוות מאגף הגריאטריה ומלשכת בריאות ירושלים. הכניסה למוסד התבצעה במטרה לבחון את התנהלות הטיפול הבסיסי במחלקות השונות בשעות הבוקר. נמצאו תחומים רבים לתיקון הכוללים:

1. ליקוי המהווה קו אדום שהוא שיש לוודא מיידית שהמזון המוגש יהיה בהתאם לנדרש מבחינת כמות, גיוון ויש להקפיד על מתן ארוחה קלה לכל משכימי הקום. (המטופלים אשר מעירים לפני השעה 7:00)
2. לא קיימת הקפדה על ניקיון במרחבים הציבוריים בכל המחלקות. 
3. אין הקפדה על תקינות הציוד כגון ארונות וציוד ישיבה. יש להתאים את סוגי השמיכות לעונה ולטמפרטורה בחדר.
הבקרה הינה לא תקינה בעיקר עקב קו אדום חמור בתחום המזון.

יש להעביר ללשכת הבריאות המקומית ולידי הח"מ מכתב תגובה הכולל תכנית התערבות ולו"ז לתיקון התחומים הטעונים שיפור. המנהל הרפואי מתבקש להעביר עותק מדו"ח זה לחברי הנהלת בית החולים הסיעודי - הגריאטרי (למנהל האדמיניסטרטיבי  ולמנהלת הסיעוד- האחות הראשית).

ד"ר אירית לקסר

מנהלת המחלקה לסטנדרטים ואכיפה                                                                                      

העתקים:

מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה, משרד הבריאות, ירושלים.
ד"ר אהרון כהן, ראש האגף לגריאטריה, משרד הבריאות, ירושלים.

ד"ר יורם לוטן, מ"מ הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.
ד"ר חן זמיר- שטיין, רופאה מחוזית, לשכת בריאות ירושלים. 
ד"ר איזבלה בראושטיין , גריאטרית מחוזית,  לשכת בריאות ירושלים. 
גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.  

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.

צוות בקרה ארצי.
סיכום בקרת פתע לטיפול בסיסי בבית חולים "הוד עמל", מעלה אדומים

הבקרה התקיימה בתאריך 15.3.17 בין השעות 6:10- 10:50. 
מטעם משרד הבריאות, האגף לגריאטריה, השתתפו הנציגים הבאים: גב' אירה גלוזמן (אחות) ,גב' ענת צח (פיזיותרפיסטית), גב' סיגלית לבונסקי (דיאטנית), מר' חיים פרקש (ראש צוות הבקרה).
מטעם המוסד נכחו: אחות ראשית, סגנית אחות ראשית, מנהלת אדמיניסטרטיבית, צוות במחלקות.
1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	הערות

	סיעודית א'
	קומה 2
	36
	35
	

	סיעודית ב'
	קומה 3
	36
	38
	

	סיעודית מורכב תומך ב
	קומה 1
	34
	32
	29 מורכבים, 3 שיקום

	סיעוד מורכב תומך א
	קומה 5
	36
	37
	4 שיקום, 15 תת חריפה, 

17 מורכב,1  סיעוד

	תת חריפה
	קומה 4
	30
	36
	18 שיקום, 18 תת חריפה

	סה"כ
	
	
	
	


2. תקינת כוח אדם סיעודי 
· במשמרת לילה: בכל מחלקה אח/ות אחד/ת + 1 מטפל, פרט למחלקה אחת בה נכח רק אח אחראי. בשאר המחלקות נוכחות הצוות הסיעודי תואם לסידור העבודה.
· במשמרת בוקר: בכל מחלקה 1-3 אח/ות+4-5 מטפלים + עובד/ת ניקיון + עובדת מטבח. 
· נוכחות הצוות הסיעודי תואמת את סידורי העבודה.
3. תנאים סביבתיים:
· המרחבים הציבוריים נמצאו נקיים.
· הטמפרטורה במחלקות נעימה, נמדדה טמפרטורה של 22-24 מעלות. בכל חדר בורר טמפרטורה.
· בבדיקה מדגמית במחלקות שונות – נמצאו מים חמים זורמים בברזים. 
· בחלק מחדרי הרחצה של מטופלים לא נמצא סבון לרחיצת ידיים.
· רוב המתקנים למגבות נייר בחדרי הרחצה של מטופלים נמצאו לא תקינים. 
· נצפו מספר חדרי מטופלים בהם רצפה לא נקיה ואף דביקה, עם ניירות, כפפות משומשות ולכלוך.
· נצפו כיסאות גלגלים, כיסאות רחצה, כריות הושבה, ארוניות, שולחנות ושולחניות של מטופלים לא נקיים עם שאריות של מזון יבש.
· במחלקה לסיעוד מורכב-תומך בקומה 5 נמצא שימוש בשמיכות קיץ דקות ולא תואמות את עונת השנה ואת הטמפרטורה בחדרים. חלק גדול מהמטופלים היו מכוסים ב 2-3 שמיכות. 
· במספר מחלקות המטופלים במיטה היו בתנוחה הנכונה התואמת את הרישום. עם זאת, היו מחלקות בהן תיעוד שינויי התנוחה היה חסר.
· נצפו מספר לחצנים לקריאת אחות על הרצפה או תלויים באופן לא נגיש למטופלים.
· חלק מהציוד לישיבה וניידות בלוי.
· במחלקה לשיקום נמצא סט עירוי שלא הוחלף ונמצא בשימוש במשך שלושה ימים (מ-12.03.17).
· במחלקה סיעודית ג' נמדדה טמפרטורה של 26 מעלות בחדר תרופות.
· ארונות המטופלים במחלקה שיקומית לא מסודרים. חפצי המטופלים נערמים בערימות או מאוחסנים בשקים.
· באחת המחלקות  ארונות המטבחון שבורים והמטבחון מלוכלך.
4. טיפול אישי:
· בשעה 6:10 כל המטופלים שכבו במיטותיהם, מכוסים ע"י שמיכות פרט למחלקה אחת בה ישבו בשעה זו  7 מטופלים בחדר אוכל. 
· במחלקה אחת נצפו מספר מטופלים ישנים עם מכנסיים מופשלים כרוכים סביב רגליהם.
· נצפו טיפולים אישיים במטופלים תוך הקפדה על שמירת פרטיות המטופלים.
· המעברים בוצעו בטכניקה נכונה, תוך שמירה על בטיחות המטופל.
· נצפה חוסר הקפדה על כללי זהירות ומניעת זיהומים בעת הטיפול האישי במטופלים.
· נמצאו שיניים תותבות לא מטופלות כראוי.
· בבדיקה מדגמית של מצב הפה אצל מספר המטופלים נמצא, כי טיפולי פה מתבצעים בצורה לא איכותית. 
· נצפו ציפורניים ארוכות באצבעות כפות רגליים של המטופלים. 
5. שימוש באמצעי הגבלה פיזיים:
· לא נעשה שימוש בהגבלה פיזית של מטופלים במיטה.
· הגבלות פיזיות בישיבה:
· סיעודית ב': 4 מטופלים 
· סיעודית ג': 9 מטופלים 
· שיקום: 3 מטופלים
· סיעוד מורכב-תומך: 5 מטופלים
· נעשה שימוש באמצעים תקניים.
6. האכלה:
· מטופלים שישבו בחדר אוכל בשעה 6:10 קיבלו שתייה חמה אך עד השעה בה חולקה ארוחת הבוקר (7:45) לא זכו לקבל ארוחת השכמה כמו: פרוסת לחם עם ממרח. יתרה מכך, אין אפשרות בידי הצוות הסיעודי במשמרת לילה להגיש למטופל מנת מזון קלה (לבן, ביסקוויט וכו') פרט לשתייה חמה.
· בחדר אח/ות נצפו תוספי תזונה (באבקה) מחולקים לכוסיות המיועדים למטופלים ללא שם ותאריך. 
· גודלי מנה:  במחלקה בה 31 מטופלים אוכלים פומית P.O )) היו 26 מנות של מוצרי חלב ניגר (לבן, שמנת , מעדן). במחלקה אחרת בה 30 מטופלים אוכלים פומית P.O )) נמצאו 29 גביעים של מוצרי חלב ניגר.
· גודל מנת רסק העגבניות והביצה הטחונה היו נמוכים מהנדרש. 
· גודל מנת הגבינה הצהובה חצי מהנדרש.
· כל המטופלים קיבלו כפות ולא ניתנה אפשרות לשימוש בסכו"ם מלא.
· לא היו מדי חום לניטור טמפרטורת המזון במחלקות שנבדקו.
· במחלקה סיעודית ב':
· נצפה רופא לוקח דם למטופל בעת שאכל ארוחת בוקר.
· נצפו מטופלים עם הזנה אנטרלית בזמן שכיבה מלאה על הגב במיטה. 
· במחלקת סיעוד מורכב תומך, נצפה מטפל עומד בזמן שהוא מאכיל מטופל.
7. שביעות רצון מטופלים/ בני משפחה:
· במחלקה לסיעוד מורכב-תומך בקומה 5, התקבל דווח של מטופל על חוסר הענות של הצוות הסיעודי לקריאותיו ופניותיו בשעות הלילה. כמו כן, המטופל התלונן על היחס העצבני וחסר הסבלנות של האח במשמרת לילה לפני יומיים. לדבריו, האח חטף מידיו את פעמון המצוקה בחוזקה, באופן שחוט הפעמון נקרע והוא נתלש מהקיר. בתצפית על מערכת קריאת אחות של המטופל נצפה חוט הפעמון קרוע חלקית. 
· במהלך הבקרה ניגשה בת של מטופלת לבקרית וטענה בצעקות כי מגיע לאמה פלטת שיניים עליונה ובנוסף היא מעוניינת לשחרר את אימה מבית החולים אך, לא עוזרים לה בנדון. לדברי הצוות האם הגיעה לאשפוז בבית החולים לאחר שנמצאה בהזנחה חמורה והמקרה מטופל בבתי משפט.

